# aber
## Brezhoneg
### Etimologiezh

    Eus an henvrezhoneg aper, deuet eus ar ger keltiek *adberos, savet diwar an araogenn ad « da » hag un deverad ar verb *ber- « deverañ, diskenn, redek » en deus roet ar verb brezhonek berañ.
    Da geñveriañ gant ar gerioù aber « aber, kember » e kembraeg, aber « genoù ur stêr » e kerneveureg hag abar « poull-fank, bourdigenn » en iwerzhoneg.

### Anv-kadarn

aber /ˈɑːbɛr/ benel, gourel a-wechoù (liester : aberioù)
* (Douaroniezh) Lodenn izelañ ha ledanañ genoù ur stêr, ma sank ar mor enni.
** Da be vad merdeiñ ken pell all ma'z eo ret mont d'ar strad ouzh genoù an aber ? — (Alan Stivell, Stok ouzh an enez (kanaouenn).)
** An dichal a oa deut da vat hag an aber a oa dizoloet betek al lec'hid. — (Ronan Huon, AR GWENNILI-MOR, Al Liamm niv. 77, Du-Kerzu 1959, p. 412.)
** En anvioù lec'hioù:
*** Aber-Ac'h, Aber-Benniget
* (Ent strizh) Traoñienn don ur stêr a bign al lanv enni.
* (Rannyezhel, kozh) Stêr.
* Porzh-mor, naturel peurliesañ, ha goudoret-mat, lec'hiet e genoù ur stêr.

#### Deveradoù

* aberiñ

#### Troidigezhioù

* alamaneg : Ästuar nepreizh , Trichtermündung benel
* euskareg : estuario
* galleg : estuaire gourel
* italianeg : estuario gourel
* iwerzhoneg : inbhear gourel
* kembraeg : aber gourel pe benel
* kerneveureg : heyl gourel
* nederlandeg : estuarium nepreizh
* poloneg : estuarium nepreizh
* rusianeg : у́стье (ústʹje) nepreizh
* saozneg : estuary
* skoseg : inbhir gourel
* spagnoleg : estuario gourel
* vietnameg : cửa sông

### Daveoù

Roll an daveoù :
* : Albert Deshayes, Dictionnaire étymologique du breton, Douarnenez, Le Chasse-Marée, 2003, p. 102.

## Alamaneg
### Etimologiezh

    → Etimologiezh da glokaat (Ouzhpennañ)

### Stagell

aber /ˈaːbɐ/
* Met, hogen.
** Ich gehe, aber du bleibst hier.
    Me zo 'vont, met te 'chomo amañ.

## Galleg
### Etimologiezh

    Amprestet digant ar brezhoneg aber.

### Anv-kadarn

aber /a.bɛʁ/ gourel (liester : abers)
* Aber.
** La rade de Brest comporte plusieurs abers.
    Lennvor Vrest a zo meur a aber enni.

## Kembraeg
### Etimologiezh

    Sellet ouzh an etimologiezh er gevrenn vrezhonek.

### Anv-kadarn

aber /Distagadur ?/ gourel pe benel (liester : aberoedd, ebyr)
* Aber.
* Kember.